laion/Wikipedia-Exotic huggingface dataset:
ওর্সেইস

গ্রিক পুরাণে, ওর্সেইস ছিল গ্রিসের থেসালির একজন নাইয়াদ ও গ্রিকদের পৌরাণিক পূর্বপুরুষ। ওর্সেইসের পিতা-মাতার সঠিক নাম জানা যায়নি। বিবলিওথিকা অনুসারে, ওর্সেইস ছিল হেল্লেনের স্ত্রী। হেল্লেন হল দেউকালিয়ন ও পাইরার পুত্র ও পান্দোরার ভাই। হেসিয়ডের এহোয়াই অনুসারে ওর্সেইস ও হেল্লেনের তিন পুত্র ছিল। এরা হল - আইওলুস, জুথুস ও দোরুস। Hesiod, Eoiae or Catalogue of Women, Fr. 4.
আবদুল ওয়াহেদ (দ্ব্যর্থতা নিরসন)

আবদুল ওয়াহেদ বা আব্দুল ওয়াহেদবলতে যাদেরকে বোঝানো হতে পারে - আব্দুল ওয়াহেদ –বাংলাদেশের কুষ্টিয়া জেলার একজন মুক্তিযোদ্ধা ও কুষ্টিয়া-২ আসনের সাবেক সংসদ সদস্য। আবদুল ওয়াহেদ (বীর প্রতীক) – বাংলাদেশের একজন মুক্তিযোদ্ধা। বীর উত্তম ও বীর বিক্রম। আবদুল ওয়াহেদ (রাজনীতিবিদ) –ময়মনসিংহের গৌরীপুরের রাজনৈতিক নেতা। কলকাতার এসেম্বলীর সদস্য ছিলেন, এছাড়াও পূর্ব পাকিস্তান আইন পরিষদ সদস্য ছিলেন। আব্দুল ওয়াহিদ –উইকিপিডিয়া দ্ব্যর্থতা নিরসন পাতা। আবদুল ওয়াহেদ চৌধুরী –বাংলাদেশের একজন মুক্তিযোদ্ধা। বীর উত্তম ও বীর বিক্রম। আব্দুল ওয়াহিদ বিন যাইদ – প্রাথমিক যুগের একজন সুফি সাধক। তিনি হাসান বসরির একজন উত্তরসূরী ছিলেন। গাজী আবদুল ওয়াহিদ –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা। আবদুল ওয়াহিদ আদমজী –পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা। আবদুল ওয়াহিদ সিদ্দিক –পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের নির্বাচিত সদস্য। আব্দুল ওয়াহিদ বিন যাইদ –প্রাথমিক যুগের একজন সুফি সাধক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আব্দুল ওয়াহেদ

আব্দুল ওয়াহেদ (জন্ম: অজানা- মৃত্যু:২২ মার্চ ২০১৫) বাংলাদেশের কুষ্টিয়া জেলার একজন মুক্তিযোদ্ধা, রাজনীতিবিদ এবং সাবেক সংসদ সদস্য। তিনি কুষ্টিয়া-২ (ভেড়ামারা-মিরপুর) আসন থেকে বাংলাদেশ জামায়াতে ইসলামীর হয়ে ১৯৮৬ সালের জাতীয় সংসদ নির্বাচনে সাংসদ নির্বাচিত হয়েছিলেন। আব্দুল ওয়াহেদ ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার মিরপুর উপজেলার ছাতিয়ান ইউনিয়নের ধলসা গ্রামে জন্মগ্রহণ করেন। তার পিতার নাম দানেজ আলী। চার ভাই ও দুই বোনের মধ্য তিনি বড় ছিলেন। তিনি ১৯৬৮ সালে এসএসসি, ১৯৭১ সালে এইচএসসি, ১৯৭৫ সালে অর্থনীতিতে অনার্স এবং ১৯৭৬ সালে এমএ পাস করেন। আব্দুল ওয়াহেদ বাংলাদেশ জামায়াতে ইসলামীর কেন্দ্রীয় মজলিসে শূরা সদস্য, যশোর-কুষ্টিয়া অঞ্চলের কেন্দ্রীয় দায়িত্বশীল, ১৯৯১ সাল থেকে ২০১৩ সাল পর্যন্ত জামায়াতের কুষ্টিয়া জিলা আমীর হিসেবে দায়িত্ব পালন করেন। তিনি রাজশাহী বিশ্ববিদ্যালয়ের সিনেট সদস্য ছিলেন। তিনি স্বৈরাচার বিরোধী গণতান্ত্রিক আন্দোলনে গুরুত্বপূর্ণ ভূমিকা পালন করেন। ১৯৮৬ সালে কুষ্টিয়া-২ (ভেড়ামারা-মিরপুর) আসনে জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে নির্বাচনে সংসদ সদস্য নির্বাচিত হয়েছিলেন। লেখক হিসেবে তিনি পরিচিত ছিলেন। তার লেখা কয়েকটি ইসলামিক বই প্রকাশিত হয়েছিলো। তিনি দৈনিক সংগ্রাম সহ বিভিন্ন দৈনিকে লেখালেখি করতেন। আব্দুল ওয়াহেদ ২২ মার্চ ২০১৫ সালে কুষ্টিয়া জেনারেল হাসপাতালে হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুকালে তার বয়স হয়েছিলো ৬৩ বছর। তিনি স্ত্রী, দুই ছেলে, চার মেয়ে, নাতি-নাতনিসহ অসংখ্য গুণগ্রাহী রেখে যান। কুষ্টিয়া কেন্দ্রীয় ঈদগাহ ময়দানে জানাযা শেষে কুষ্টিয়া পৌর গোরস্থানে তাকে দাফন করা হয়। তৃতীয় জাতীয় সংসদ সদস্যদের তালিকা "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Jamaat contestant's move widens rift with BNP"। The Daily Star (ইংরেজি ভাষায়)। ২০০৮-১২-০২। সংগ্রহের তারিখ ২০১৯-১০-০৯।  "কুষ্টিয়ায় জামায়াতের নেতা সাবেক এমপি আব্দুল ওয়াহেদের ইন্তিকাল"। The Daily Sangram। সংগ্রহের তারিখ ২০১৯-১০-০৯। [স্থায়ীভাবে অকার্যকর সংযোগ] "সাবেক এমপি আব্দুল ওয়াহেদের দাফন সম্পন্ন | daily nayadiganta"। The Daily Nayadiganta। ২০১৯-১০-০৯ তারিখে মূল থেকে আর্কাইভ করা। সংগ্রহের তারিখ ২০১৯-১০-০৯।  "ইনুর জন্য অন্তরায় আওয়ামী লীগ বিএনপিতে নবীন-প্রবীণ লড়াই"। Bhorer Kagoj। ২০১৮-০৫-১৯। সংগ্রহের তারিখ ২০১৯-১০-০৯।  "কুষ্টিয়া জেলা জামায়াতে ইসলামীর সাবেক আমীর ও সাবেক জাতীয় সংসদ সদস্য জনাব আব্দুল ওয়াহেদের ইন্তেকালে গভীর শোক প্রকাশ"। jamaat-e-islami.org। সংগ্রহের তারিখ ২০১৯-১০-০৯। [স্থায়ীভাবে অকার্যকর সংযোগ] "আবদুল ওয়াহেদ"। প্রথম আলো। সংগ্রহের তারিখ ২০১৯-১০-০৯।  তৃতীয় জাতীয় সংসদ সদস্যদের তালিকা (১৯৮৬) –জাতীয় সংসদ
আইওলুস (হেল্লেনের পুত্র)

গ্রিক পুরাণে, আইওলুস ছিল হেল্লেন ও ওর্সেইসের জ্যেষ্ঠ পুত্র এবং জুথুস ও দোরুসের ভাই। সে এনারেতে নামে দেইমাকুসের এক কন্যাকে বিয়ে করে। তাদের চারটি পুত্র ছিল। এরা হল - সিসিফুস, আথামুস, ক্রেথেউস ও সাল্মোনেউস। কেন্তাউর কেইরনের মেয়ে মেলানিপ্পেকে একবার আইওলুস ধর্ষণ করে এবং এর ফলে আর্নে নামে এক কন্যাসন্তানের জন্ম হয়। https://www.perseus.tufts.edu/hopper/text?doc=Perseus%3Atext%3A1999.02.0028%3Abook%3D1%3Acard%3D1
লাৎসিও

লাৎসিও (ইতালীয়: Lazio; আ-ধ্ব-ব [ˈlattsjo]; লাতিন: Latium) দক্ষিণ ইউরোপের রাষ্ট্র ইতালির ২০টি প্রশাসনিক অঞ্চলের একটি। অঞ্চলটি ইতালির উপদ্বীপ অংশের কেন্দ্রভাগে অবস্থিত। লাৎসিও অঞ্চলে প্রায় ৫৯ লক্ষ লোকের বাস; এটি ইতালির দ্বিতীয় সর্বোচ্চ জনবহুল অঞ্চল (লোমবার্দিয়ার পরেই)। অঞ্চলটির বাৎসরিক স্থূল অভ্যন্তরীণ উৎপাদন ১৯ হাজার কোটি ইউরোর বেশি, ফলে এটির অর্থনীতির আকার ইতালির প্রশাসনিক অঞ্চলগুলির মধ্যে দ্বিতীয় বৃহত্তম। লাৎসিও অঞ্চলের রাজধানীর নাম রোম। রোম ইতালির জাতীয় রাজধানী এবং বৃহত্তম শহর। লাৎসিও-র ভৌগোলিক আয়তন ১৭,২৪২ বর্গকিলোমিটার। এর উত্তরে তোসকানিয়া, উমব্রিয়া ও মার্কে অঞ্চলগুলি, পূর্বে আবরুৎসো ও মোলিজে অঞ্চলগুলি, দক্ষিণে কাম্পানিয়া অঞ্চল এবং পশ্চিমে টিরেনীয় সাগর (ভূমধ্যসাগরের অংশ)। অঞ্চলটি প্রধানত সমতল, তবে পূর্ব প্রান্তে ও দক্ষিণের জেলাগুলিতে অনুচ্চ পার্বত্য অঞ্চল বিদ্যমান। উদ্ধৃতি ত্রুটি: <ref> ট্যাগ বৈধ নয়; pop নামের সূত্রটির জন্য কোন লেখা প্রদান করা হয়নি "Regional GDP per capita ranged from 31% to 626% of the EU average in 2017" (সংবাদ বিজ্ঞপ্তি)। ec.europa.eu। সংগ্রহের তারিখ ২ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sub-national HDI - Area Database - Global Data Lab"। hdi.globaldatalab.org (ইংরেজি ভাষায়)। সংগ্রহের তারিখ ২০১৮-০৯-১৩।
বলওয়ান্ত সিং

বলওয়ান্ত সিং একজন শিক্ষক ও রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি পাঞ্জাব ভারতের কমিউনিস্ট পার্টি (মার্ক্সবাদী) এর সম্পাদক ছিলেন। এছাড়া, তিনি পাঞ্জাব বিধানসভার একজন সদস্য ছিলেন। বলওয়ান্ত সিং একজন সরকারি স্কুলশিক্ষক ছিলেন। ১৯৬৮ সালে চাকরি ছেড়ে রাজনীতিতে যোগ দেন। ১৯৮০ সালে তিনি রাজপুরা থেকে পাঞ্জাব বিধানসভার সদস্য হিসেবে নির্বাচিত হয়েছিলেন। এছাড়া, তিনি ১৯৯৮ সাল থেকে ২০০৮ সাল পর্যন্ত পাঞ্জাব ভারতের কমিউনিস্ট পার্টি (মার্ক্সবাদী) এর সম্পাদক হিসেবে দায়িত্ব পালন করেছেন। বলওয়ান্ত সিং ২০১৯ সালের ২১ মার্চ ৮২ বছর বয়সে মৃত্যুবরণ করেন। "Punjab: Former Rajpura MLA Balwant Singh passes away"। The Times of India। ২২ মার্চ ২০১৯। সংগ্রহের তারিখ ৮ অক্টোবর ২০১৯।  "Punjab Assembly Election Results in 1980"। www.elections.in। সংগ্রহের তারিখ ৮ অক্টোবর ২০১৯।  "Rajpura Assembly Constituency Election Result"। www.resultuniversity.com। সংগ্রহের তারিখ ৮ অক্টোবর ২০১৯।  "Senior Punjab CPI-M leader Balwant Singh dies"। Business Standard। ২১ মার্চ ২০১৯। সংগ্রহের তারিখ ৮ অক্টোবর ২০১৯।
কালিচন্দ্র রায় চৌধুরী

কালীচন্দ্র রায়চৌধুরী (১৮২২ - ১৯৫৯) ঊনবিংশ শতকের গোড়ার দিকের সাহিত্যিক ও প্রকাশক। অধুনা বাংলাদেশের রংপুরের কুন্ডীর জমিদার বংশে জন্ম। বাংলা সাহিতত্যের প্রতি তার বিশেষ অনুরাগ ছিল। রামনারায়ণ তর্করত্ন রচিত বাংলার আদি নাটক কুলীন কূলসর্বস্ব' কে পুরস্কৃত করে তিনি বাঙলা সাহিত্যে স্মরণীয় হয়ে আছেন। বাংলা সাহিত্যের বিকাশে ও প্রচারে সেসময় মুখ্য ভূমিকা পালন করেছেন। তারই উদ্যোগে মফস্সলে প্রথম মুদ্রাযন্ত্র প্রতিষ্ঠা হয় এবং রংপুর হতে 'রংপুর বার্তাবহ' প্রথম প্রকাশিত হয়। তার মৃত্যুর পর সেটি 'রংপুর দিকপ্রকাশ' নামে প্রকাশিত হতে থাকে।  তিনি নিজেও সাহিত্য রচনা করেছেন। 'স্বভাব দর্পণ' ও 'প্রেমরসাস্টক ' গ্রন্থের রচয়িতা তিনি। সংসদ বাংলা চরিতাভিধান। কলকাতা: সাহিত্য সংসদ। পৃষ্ঠা ১২৭। আইএসবিএন 978-81-7955-135-6।  1. "রঙ্গপুরের বরেণ্য ব্যক্তিত্ব" 2007 সালে রংপুর গবেষণা পরিষদ কর্তৃক বৃহত্তর রংপুর জেলার 125 জন বরেণ্য ব্যক্তির তালিকা। জন্ম তারিখ ও মৃত্যু তারিখ সংগ্রহ করা হয়েছে।
ফুলবাড়িয়া ইউনিয়ন

ফুলবাড়িয়া ইউনিয়ন নামে বাংলাদেশে মোট ৩টি ইউনিয়ন রয়েছে। যথা: ফুলবাড়িয়া ইউনিয়ন, কালিয়াকৈর; (গাজীপুর জেলা) ফুলবাড়িয়া ইউনিয়ন, ফুলবাড়িয়া; (ময়মনসিংহ জেলা) ফুলবাড়িয়া ইউনিয়ন, মিরপুর; (কুষ্টিয়া জেলা) ফুলবাড়ী ইউনিয়ন, গোবিন্দগঞ্জ; (গাইবান্ধা জেলা) ফুলবাড়ী ইউনিয়ন, গোলাপগঞ্জ; (সিলেট জেলা) ফুলবাড়ী ইউনিয়ন, ফুলবাড়ী; (কুড়িগ্রাম জেলা) ফুলবাড়ী ইউনিয়ন, সারিয়াকান্দি; (বগুড়া জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফুলবাড়ীয়া ইউনিয়ন, মিরপুর

ফুলবাড়িয়া ইউনিয়ন বাংলাদেশের কুষ্টিয়া জেলার মিরপুর উপজেলার একটি ইউনিয়ন। শিক্ষার হার :  শিক্ষা প্রতিষ্ঠান বর্তমান চেয়ারম্যান- চেয়ারম্যানগণের তালিকা "ফুলবাড়ীয়া ইউনিয়ন"। fulbariaup.kushtia.gov.bd। সংগ্রহের তারিখ ২০১৯-১০-০৯।
ইয়েনিসেই নদী

ইয়েনিসেই (রুশ: Енисе́й, উচ্চারিত [jɪnʲɪˈsʲej]), also romanised as Yenisei or Jenisej, রাশিয়ার সাইবেরিয়ার মধ্যভাগের একটি নদী। এর দৈর্ঘ্য প্রায় ৪,০৯০ কিলোমিটার। সায়ান পর্বতমালায় তুভার পূর্ব অংশে বি-খেম এবং কা-খেম নদীদ্বয়ের মিলনে ইয়েনিসেই নদীর উৎপত্তি। এটি মোটামুটি উত্তর দিকে প্রবাহিত হয়েছে। নদীটি সায়ান পর্বতমালায় একটি গভীর গিরিখাতের মধ্য দিয়ে প্রবাহিত হয়েছে। ক্রাসনোয়ার্স্কের কিছু দক্ষিণে এসে এটি শান্ত আকার ধারণ করেছে। এখান থেকে এটি পর্যায়ক্রমে একটি শস্য উৎপাদনকারী অঞ্চল, জনবিরল তৈগা বনভূমি, এবং প্রায় জনশূন্য বিরান তুন্দ্রা অঞ্চলের মধ্য দিয়ে প্রবাহিত হয়ে কারা সাগরের ইয়েনিসেই উপসাগরে পতিত হয়েছে। এটির মোহনা প্রায় ১৬০ কিলোমিটার দীর্ঘ এবং সর্বোচ্চ ৬৪ কিলোমিটার পর্যন্ত প্রশস্ত হতে পারে। নদীটির ২৯০০ কিলোমিটার পর্যন্ত দৈর্ঘ্য নাব্য হলেও এটি সাধারণত নভেম্বর থেকে মে মাস পর্যন্ত জমে থাকে। ইয়েনিসেইয়ের প্রধান উপনদীগুলির মধ্যে আছে কান, আঙ্গারা, কুরেইকা, আবাকান, ঊর্ধ্ব তুঙ্গুস্কা, পাথুরে তুঙ্গুস্কা, এবং নিম্ন তুঙ্গুস্কা। উত্তর মহাসাগরে পতিত নদীব্যবস্থাগুলির মধ্যে ইয়েনিসাই বৃহত্তম। এটি বিশ্বের ৫ম দীর্ঘতম নদী। নদীর মধ্য পর্যায়ে সোভিয়েত আমলে অনেকগুলি জলবিদ্যুৎ বাঁধ নির্মাণ করা হয়। ভারী শিল্পজনিত দূষণ এ অঞ্চলের একটি সমস্যা। A.Ochir. "History of the Mongol Oirats" 1993[পূর্ণ তথ্যসূত্র প্রয়োজন] "Yenisei River"। Hammond Quick & Easy Notebook Reference Atlas & Webster Dictionary। Hammond। এপ্রিল ২০০৬। পৃষ্ঠা 31। আইএসবিএন 0843709227। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি
ভ্রাংগেল দ্বীপ

ভ্রাংগেল দ্বীপ ([о́стров Вра́нгеля অস্ত্রভ্‌ ভ্‌রাঙ্গেলিয়া] ত্রুটি: {{Lang-xx}}: text has italic markup (সাহায্য)) রাশিয়ার উত্তর-পূর্ব প্রান্তসীমার একটি দ্বীপ। এটি উত্তর মহাসাগরে পূর্ব সাইবেরীয় সাগর এবং চুক্‌চি সাগরের মধ্যভাগে, ১৮০ ডিগ্রী দ্রাঘিমারেখার ঠিক উপরে অবস্থিত। এ কারণে আন্তর্জাতিক তারিখরেখাকে দ্বীপটির পাশ দিয়ে সরিয়ে স্থাপন করা হয়েছে। দ্বীপটি দ্য লং প্রণালীর মাধ্যমে মূল এশীয় ভূখণ্ড থেকে বিচ্ছিন্ন। দ্বীপটি ১২৫ কিমি প্রশস্ত এবং এর আয়তন ৭,৬০০ কিলোমিটার। দ্বীপের মধ্যভাগে পূর্ব-পশ্চিমে ৎসেন্ত্রালনিয়ে পর্বতমালা প্রসারিত। এর সর্বোচ্চ শৃঙ্গ সোভেতস্কায়া পর্বত সমুদ্রসমতল থেকে প্রায় ১,০৯৬ মিটার উঁচুতে উঠে গেছে। দ্বীপের উত্তর ও দক্ষিণভাগে উপকূলীয় সমভূমি আছে। এখানে সীল মাছ, লেমিং নামের ইঁদুর জাতীয় প্রাণী ও মেরু ভল্লুকেরা ব্যাপকভাবে বংশবিস্তার করে। ভ্রাংগেল দ্বীপের সবচেয়ে কাছের স্থলভাগ হল ৬০ কিলোমিটার পূর্বে অবস্থিত হেরাল্ড দ্বীপ। ১৮২০-এর দশকের শুরুতে রুশ অভিযাত্রী ফের্ডিনান্ড ফন ভ্রাংগেল দ্বীপটি খোঁজার চেষ্টা চালিয়ে ব্যর্থ হন। তার আগে সাইবেরিয়ার আদিবাসীরা দ্বীপটি দেখতে পেয়েছিল। ১৮৭৬ সালে মার্কিন তিমিশিকারী টমাস লং দ্বীপটির দেখা পান এবং ভ্রাংগেলের সম্মানে দ্বীপটির নামকরণ করেন। ১৯১১ সালে রাশিয়া থেকে এখানে একটি অভিযান দল পাঠানো হয় এবং ১৯১৬ সালে রুশ ৎসার সরকার এটি দাবী করে। ১৯২১ সালে কানাডায় জন্ম নেওয়া অভিযাত্রী ভিহিয়াল্মুর স্টেফানসন এখানে একটি দল পাঠান, যাতে দ্বীপটি ব্রিটেনের জন্য দাবী করা যায়। কিন্তু একজন বাদে দলের বাকি সবাই মৃত্যুমুখে পতিত হয়। ১৯২৩ সালে মার্কিন যুক্তরাষ্ট্র এখানে ইনুইট আদবাসীদের দিয়ে একটি বসতি স্থাপন করায়, কিন্তু ১৯২৪ সালে রাশিয়ার একটি জাহাজ এদেরকে বলপূর্বক এখান থেকে সরিয়ে দেয়। ১৯২৬ সালে সোভিয়েত ইউনিয়ন এখানে একটি স্থায়ী উপনিবেশ স্থাপন করে। বর্তমানে এখানে একটি বাণিজ্যকেন্দ্র এবং একটি জলবায়ু স্টেশন আছে। এটি প্রশাসনিকভাবে চুকোৎকা স্বশাসিত অক্রুগ-এর অন্তর্গত। দ্বীপের দক্ষিণভাগে চুকচি জাতির লোকদের দুইটি স্থায়ী জেলে লোকালয় আছে।
কৃষ্ণদয়াল বসু

কৃষ্ণদয়াল বসু (২৭ জানুয়ারি ১৮৯৭ — ৮ জানুয়ারি ১৯৭২) বাংলার প্রখ্যাত শিশু-সাহিত্যিক। কৃষ্ণদয়াল বসুর জন্ম অধুনা বাংলাদেশের ঢাকার চক-মীরপুরে। পিতার নাম হরিদয়াল বসু। ১৯১৬ খ্রীষ্টাব্দে ইংরাজীতে অনার্স সহ বি এ পাস করে কর্মজীবন শুরু করেন শিক্ষক হিসাবে। ময়মনসিংহের চন্দ্রকোনা হাই স্কুলের প্রধান শিক্ষক ছিলেন। ১৯২৮ খ্রীষ্টাব্দে পদত্যাগ করে কলকাতার মিত্র ইনস্টিটিউশনের শিক্ষক হয়ে আসেন। অবসরগ্রহণের আগে পর্যন্ত এখানেই সুখ্যাতির সঙ্গে ইংরাজী ও বাংলা ভাষার শিক্ষকতা করেন। শিক্ষকতার সাথে সাথে ছোটদের জন্য বহু পত্র-পত্রিকায় প্রচুর ছড়া ও কবিতা নিয়মিতই লিখতেন। সেসব শিশু ও কিশোর পত্র পত্রিকার মধ্যে অন্যতম ছিল 'খোকাখুকু', 'শিশুসাথী', 'পাঠশালা', 'কৈশোরিকা' প্রভৃতি। এই সমস্ত পত্রিকায় প্রকাশিত কবিতাগুলি পরে 'রুনুঝুনু' নামে পুস্তকাকারে প্রকাশিত হয়। ১৯৫৭ খ্রীষ্টাব্দে প্রকাশিত তার অপর কবিতার বই হল- 'ছড়া ও ছন্দ'। তার রচিত কয়েকটি পুস্তক স্কুলপাঠ্য হিসাবে এক সময় সমাদৃত ছিল। অন্যান্য গ্রন্থগুলি হল - মোহনা ডেভিড লিভিংস্টোন আন্দারসনের গল্প ভার্জিন সয়েল মেঘদূত পড়ার পরেও ভাবতে হয় কথা নিয়ে খেলা কৃষ্ণদয়াল বসু ১৯৭২ খ্রীষ্টাব্দের ৮ ই জানুয়ারি মৃত্যুবরণ করেন। সুবোধচন্দ্র সেনগুপ্ত ও অঞ্জলি বসু সম্পাদিত' সংসদ বাংলা চরিতাভিধান' প্রথম খণ্ড ( ৫ ম সংস্করণ ৩ য় মুদ্রণ) পৃষ্ঠা সংখ্যা ১৫৩ ISBN 978-81-7955-135-6 https://www.aajkaal.in। "‌‌পড়াশোনার বাইরের জগৎ তুলে ধরেন যে শিক্ষকেরা"। https://www.aajkaal.in/ (ইংরেজি ভাষায়)। সংগ্রহের তারিখ ২০২০-০৮-০৫।  |ওয়েবসাইট= এ বহিঃসংযোগ দেয়া (সাহায্য)[স্থায়ীভাবে অকার্যকর সংযোগ] dumcjnews.com। "শিশুসাহিত্যিক কৃষ্ণদয়াল বসুর আজ জন্মদিন"। Chharpatra.com (ইংরেজি ভাষায়)। সংগ্রহের তারিখ ২০২২-০৪-১০।  "৮ জানুয়ারি: আজকের এইদিনে"। bangla.dhakatribune.com (ইংরেজি ভাষায়)। ২০২২-০১-০৮। সংগ্রহের তারিখ ২০২২-০৪-১০।
ছাতিয়ান ইউনিয়ন

ছাতিয়ান ইউনিয়ন বাংলাদেশের কুষ্টিয়া জেলার মিরপুর উপজেলার একটি ইউনিয়ন। ৩২ বর্গ কি.মি.। গ্রাম সমূহ:- ছাতিয়ান দক্ষিণ পাড়া, ইসলামপুর ছাতিয়ান উত্তর পাড়া, মহনপুর, সারুটিয়া, দূর্গাপুর ভারল, নিশ্চিন্তপুর আটিগ্রাম (পুরাতন) আটিগ্রাম (নতুন) ধলসা, পয়ারী কালিনাথপুর শোন্দহ, নফরকান্দি, ভাগাইপুর, ভুরারদাইড় বেশীনগর, নওদাকুর্শা, গঙ্গাতলা আয়তন - ২৩৩০ একর। নিবন্ধিত জনসংখ্যা - ৩৪,৩২৬ জন। ভোটার সংখ্যা আনুমানিক - ২২০০০ জন। শিক্ষার হার : ৮২% শিক্ষা প্রতিষ্ঠান কলেজ ১টি মাধ্যমিক বিদ্যালয় ৩টি নিম্ন মাধ্যমিক বিদ্যালয় ২টি আলিয়া মাদ্রাসা ২টি সরকারী প্রাথমিক বিদ্যালয় ১৫টি কেজি স্কুল ২টি কওমী মাদ্রাসা ৫টি ছাতিয়ান কৈ মারার বিল, কবি দাদ আলীর মাজার (আটিগ্রাম) আব্দুল ওয়াহেদ – ধলসা গ্রামে জন্মগ্রহণ কারী সাবেক সাংসদ। বিচারপতি আবু জাফর সিদ্দিকী - সুপ্রিম কোর্ট বিভাগ, হাইকোর্ট। মোঃ আনোয়ার হোসেন - সচিব, বিজ্ঞান ও প্রযুক্তি মন্ত্রণালয়। এ. কে. এম টিপু সুলতান - যুগ্ন সচিব, দূর্যোগ ও ত্রাণ মন্ত্রণালয়। মোঃ লিটন আলী - ইউএনও, তেরখাদা। বর্তমান চেয়ারম্যান- মোঃ জসিম উদ্দিন বিশ্বাস @শোন্দহ গ্রামে ব্রিটিশ আমল থেকে শোন্দহ খাদ্য গুদাম ঘর, কৃষি অফিস, ভূমি অফিস,ইউনিয়ন পরিষদ অবস্থিত এবং বর্তমানে সেখানে কোন কার্যক্রম চালু নেই।তার পাশেই শোন্দহ পুলিশ ক্যাম্প গড়ে উঠেছে। "ছাতিয়ান ইউনিয়ন"। chhatianup.kushtia.gov.bd। সংগ্রহের তারিখ ২০১৯-১০-০৯।  "মিরপুর উপজেলা (কুষ্টিয়া) - বাংলাপিডিয়া"। bn.banglapedia.org। সংগ্রহের তারিখ ২০১৯-১০-০৯।  ছাতিয়ান ইউনিয়ন - বাংলাদেশ জাতীয় তথ্য বাতায়ন মিরপুর উপজেলা -বাংলাপিডিয়া
ব্রেন্ডন ব্রেসওয়েল

ব্রেন্ডন পল ব্রেসওয়েল (ইংরেজি: Brendon Bracewell; জন্ম: ১৪ সেপ্টেম্বর, ১৯৫৯) অকল্যান্ডে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, নর্দার্ন ডিস্ট্রিক্টস ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ব্রেন্ডন ব্রেসওয়েল। ব্রেন্ডন ব্রেসওয়েলের অপর তিন ভ্রাতাও প্রথম-শ্রেণীর ক্রিকেটে অংশ নিয়েছেন। তন্মধ্যে, নিউজিল্যান্ডের প্রথিতযশা ও সাবেক ক্রিকেটার জন ব্রেসওয়েলের কনিষ্ঠ ভ্রাতা তিনি। তোরঙ্গ বয়েজ কলেজে পড়াশোনা করেছেন। ১৯৭৪ থেকে ১৯৭৮ সময়কালে প্রথম একাদশের পক্ষে খেলেন। ১৯৭৭-৭৮ মৌসুম থেকে ১৯৮৯-৯০ মৌসুম পর্যন্ত ব্রেন্ডন ব্রেসওয়েলের প্রথম-শ্রেণীর খেলোয়াড়ী জীবন চলমান ছিল। পুরো খেলোয়াড়ী জীবনেই আঘাত তার নিত্যসঙ্গী ছিল। সমগ্র খেলোয়াড়ী জীবনে ছয়টিমাত্র টেস্ট ও একটিমাত্র ওডিআইয়ে অংশগ্রহণ করেছেন ব্রেন্ডন ব্রেসওয়েল। ২৭ জুলাই, ১৯৭৮ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি। তিনটিমাত্র প্রথম-শ্রেণীর ক্রিকেট খেলায় অভিজ্ঞ থাকা অবস্থায় ১৮ বছর বয়সী ব্রেন্ডন ব্রেসওয়েলকে ইংল্যান্ড গমনের জন্যে মনোনীত করা হয়। ওভালের অভিষেক ঘটা টেস্টে গ্রাহাম গুচ ও মাইক ব্রিয়ারলিকে শুরুতেই বিদেয় করেছিলেন। তিন টেস্টের ঐ সিরিজে নয় উইকেট পেয়েছিলেন তিনি। তবে, এর পরপরই আঘাতের কবলে পড়তে শুরু করেন। ফলশ্রুতিতে, পরবর্তী সাত বছরে তিনি আর মাত্র তিন টেস্টে অংশ নিতে পেরেছিলেন। ১৯৮৯-৯০ মৌসুমে বিস্ময়করভাবে অস্ট্রেলিয়া গমনে তাকে দলে রাখা হয়। কিন্তু একটি খেলায় অংশ নেয়ার পরই পুনরায় দূর্ভাগ্যের কবলে পড়েন। ক্রিকেট খেলার পাশাপাশি রাগবি ফুটবলেও দক্ষতা ছিল তার। কিং কান্ট্রির পক্ষে রাগবি খেলায় অংশ নিয়েছেন। ক্রিকেট খেলা থেকে অবসর গ্রহণের পর ব্রেসওয়েল ক্রিকেট একাডেমি পরিচালনা করছেন। ব্যক্তি মালিকানাধীন এ ক্রিকেট প্রশিক্ষণ কেন্দ্রটি নেপিয়ারে অবস্থিত। ব্যক্তিগত জীবনে বিবাহিত তিনি। তার পুত্র ডগ ব্রেসওয়েল সেন্ট্রাল ডিস্ট্রিক্টস ও নিউজিল্যান্ড দলের পক্ষে খেলছেন। "Players / New Zealand / ODI caps"। Cricinfo। সংগ্রহের তারিখ ২১ সেপ্টেম্বর ২০১৯।  "New Zealand ODI Batting Averages"। Cricinfo। সংগ্রহের তারিখ ২১ সেপ্টেম্বর ২০১৯।  "New Zealand ODI Bowling Averages"। Cricinfo। সংগ্রহের তারিখ ২১ সেপ্টেম্বর ২০১৯।  হ্যাডলি হাওয়ার্থ রবার্ট অ্যান্ডারসন নিউজিল্যান্ডীয় টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান আন্তর্জাতিক ক্রিকেটে অংশগ্রহণকারী পরিবারের তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ব্রেন্ডন ব্রেসওয়েল (ইংরেজি) ক্রিকেটআর্কাইভে ব্রেন্ডন ব্রেসওয়েল (সদস্যতা প্রয়োজনীয়) (ইংরেজি)
আহসান হাবিব লিঙ্কন

আহসান হাবিব লিঙ্কন জাতীয় পার্টির রাজনীতিবিদ এবং কুষ্টিয়া-২ (ভেড়ামারা-মিরপুর) আসনের সাবেক সংসদ সদস্য। তিনি জাতীয় পার্টির হয়ে ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়েছিলেন। আহসান হাবিব লিঙ্কন কুষ্টিয়া জেলায় জন্মগ্রহণ করেন। আহসান হাবিব লিঙ্কন হুসেইন মুহম্মদ এরশাদের নেতৃত্বাধীন জাতীয় পার্টির প্রেসিডিয়াম সদস্য ও কুষ্টিয়া জেলা সভাপতি ছিলেন। তিনি জাতীয় পার্টির হয়ে ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়েছিলেন। তিনি ২৭ জানুয়ারি ২০১৪ সালে বিশ দলীয় জোটের শরিক কাজী জাফর আহমেদের নেতৃত্বাধীন জাতীয় পার্টিতে যোগ দেন। ১৯৯১ ও ১৯৯৬ সালের নির্বাচনে জাতীয় পার্টির হয়ে প্রতিদন্ধিতা করে পরাজিত হন। সর্বশেষ ২০১৮ সালে বিশ দলীয় জোটের হয়ে ঐক্যফ্রন্টের থেকে নির্বাচনে অংশগ্রহণ করে পরাজিত হন তিনি। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ অক্টোবর ২০১৯।  "এরশাদকে ছাড়লেন আহসান হাবিব"। প্রথম আলো। সংগ্রহের তারিখ ২০১৯-১০-০৯।  "আহসান হাবিব লিংকন"। প্রথম আলো। সংগ্রহের তারিখ ২০১৯-১০-০৯।  BanglaNews24.com। "এরশাদের জাপা ছাড়লেন লিংকন"। banglanews24.com (ইংরেজি ভাষায়)। সংগ্রহের তারিখ ২০১৯-১০-০৯।
বাংলাদেশের সরকারি কোম্পানিসমূহের তালিকা

এই নিবন্ধটি বাংলাদেশের উল্লেখযোগ্য সরকার মালিকানাধীন সংস্থাগুলির একটি তালিকা নির্দেশ করে। অবকাঠামো উন্নয়ন সংস্থা লিমিটেড ইস্টার্ন রিফাইনারী ইনস্টিটিউট অব ওয়াটার মডেলিং এসএমই ফাউন্ডেশন এসেনসিয়াল ড্রাগস কোম্পানি লিমিটেড ওয়েস্ট জোন পাওয়ার ডিস্ট্রিবিউশন কোম্পানি লিমিটেড কর্ণফুলী পেপার মিলস লিমিটেড খাদ্য ও বিকিরণ জীববিজ্ঞান ইনস্টিটিউট গ্যাস ট্রান্সমিশন কোম্পানি লিমিটেড রুরাল পাওয়ার কোম্পানী লিমিটেড গাজী ওয়্যারস্ লিমিটেড জীবন বীমা কর্পোরেশন জাতীয় প্রতিরক্ষা কলেজ বাংলাদেশ জাতীয় বক্ষব্যাধি ইনস্টিটিউট ও হাসপাতাল জাতীয় জনসংখ্যা গবেষণা ও প্রশিক্ষণ ইনস্টিটিউট টেলিটক বাংলাদেশ লিমিটেড ডিফেন্স সার্ভিসেস কমান্ড অ্যান্ড স্টাফ কলেজ ঢাকা পাওয়ার ডিস্ট্রিবিউশন কোম্পানি লিমিটেড ঢাকা ম্যাস ট্রানজিট কোম্পানি লিমিটেড (ডিএমটিসিএল) ন্যাশনাল মেরিটাইম ইনস্টিটিউট নর্থ-ওয়েস্ট পাওয়ার জেনারেশন কোম্পানি লিমিটেড নদী গবেষণা ইনস্টিটিউট নর্দান ইলেকট্রিসিটি সাপ্লাই কোম্পানি লিমিটেড নিউক্লিয়ার পাওয়ার প্লান্ট কোম্পানি বাংলাদেশ লিমিটেড পাওয়ার গ্রিড কোম্পানি অব বাংলাদেশ লিমিটেড পরিবার পরিকল্পনা অধিদপ্তর পল্লী কর্ম-সহায়ক ফাউণ্ডেশন পায়রা বন্দর কর্তৃপক্ষ পেট্রোবাংলা পানি সম্পদ পরিকল্পনা সংস্থা পদাতিক ও যুদ্ধ কৌশল বিদ্যাপীঠ বাংলাদেশ পৌর উন্নয়ন তহবিল বাংলাদেশ কৃষি উন্নয়ন কর্পোরেশন বাংলাদেশ কৃষি গবেষণা পরিষদ বাংলাদেশ সেতু কর্তৃপক্ষ বাংলাদেশ রাসায়নিক শিল্প কর্পোরেশন বাংলাদেশ জলবায়ু পরিবর্তন ট্রাস্ট বাংলাদেশ কপিরাইট অফিস বাংলাদেশ ডিজেল প্ল্যান্ট লিমিটেড বাংলাদেশ মেশিন টুলস ফ্যাক্টরী বাংলাদেশ এনার্জি রেগুলেটরি কমিশন বাংলাদেশ ফিল্ম আর্কাইভ বাংলাদেশ চলচ্চিত্র উন্নয়ন কর্পোরেশন বাংলাদেশ মৎস্য উন্নয়ন কর্পোরেশন বাংলাদেশ লোক ও কারুশিল্প ফাউন্ডেশন বাংলাদেশ বনশিল্প উন্নয়ন কর্পোরেশন বাংলাদেশ বন গবেষণা প্রতিষ্ঠান বাংলাদেশ মুক্তিযোদ্ধা কল্যাণ ট্রাস্ট বাংলাদেশ হাউস বিল্ডিং ফাইনান্স কর্পোরেশন বাংলাদেশ অভ্যন্তরীণ নৌ-পরিবহন করপোরেশন বাংলাদেশ ইনস্টিটিউট অব পিস সাপোর্ট অপারেশন ট্রেনিং বাংলাদেশ পাটকল করপোরেশন বাংলাদেশ মেডিকেল রিসার্চ কাউন্সিল বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেড বাংলাদেশ শিল্পকলা একাডেমি বাংলাদেশ পর্যটন করপোরেশন বাংলাদেশ পেট্রোলিয়াম ইনস্টিটিউট বাংলাদেশ পল্লী উন্নয়ন বোর্ড বাংলাদেশ শিপিং কর্পোরেশন বাংলাদেশ ক্ষুদ্র ও কুটির শিল্প সংস্থা বাংলাদেশ ইস্পাত ও প্রকৌশল কর্পোরেশন বাংলাদেশ সাবমেরিন কেবল কোম্পানি লিমিটেড বাংলাদেশ চিনি ও খাদ্য শিল্প কর্পোরেশন বাংলাদেশ সুগারক্রপ গবেষণা ইনস্টিটিউট বাংলাদেশ চা গবেষণা ইনস্টিটিউট বাংলাদেশ টেলিকমিউনিকেশন্স কোম্পানী লিমিটেড বাংলাদেশ টেক্সটাইল মিলস কর্পোরেশন বাংলাদেশ পর্যটন বোর্ড বাংলাদেশ পানি উন্নয়ন বোর্ড বন অধিদপ্তর বাংলাদেশ ভূতাত্ত্বিক জরিপ অধিদপ্তর বাংলাদেশ প্রেস ইনস্টিটিউট বাংলাদেশ পল্লী বিদ্যুতায়ন বোর্ড বাংলাদেশ গেজেট মৃত্তিকা সম্পদ উন্নয়ন ইনস্টিটিউট মিল্কভিটা মোংলা বন্দর কর্তৃপক্ষ যমুনা সার কোম্পানি লিমিটেড শাহজালাল সার কারখানা সাধারণ বীমা কর্পোরেশন সারফেস ওয়াটার সিমুলেশন মডেলিং প্রোগ্রাম হিন্দু ধর্মীয় কল্যাণ ট্রাস্ট হাউজিং অ্যান্ড বিল্ডিং রিসার্চ ইনস্টিটিউট
শেরপুর সরকারি কলেজ, বগুড়া

শেরপুর সরকারি কলেজ বগুড়া জেলার শেরপুর উপজেলায় অবস্থিত জাতীয় বিশ্ববিদ্যালয় অধিভুক্ত একটি সরকারি কলেজ। কলেজটি ১৯৬৭ সালে প্রতিষ্ঠিত হয়। ১৯৬৭ সালের ২৫ নভেম্বর শেরপুর কলেজ তার যাত্রা শুরু করে৷ কলেজটি প্রতিষ্ঠার পিছনে স্থানীয় সাধারণ জনগণ রাজনীতিবিদ, সরকারি উচ্চ পদস্থ কর্মকর্তাদের অবদান ছিল। এর মধ্যে উল্লেখযোগ্য হলেন মহসীন আলী দেওয়ান, শেরপুর, ধুনট ও নন্দীগ্রামের উপজেলার তৎকালীন এমপি গোলাম রব্বনী, বগুড়ার তদানি ন্তন মহুকমা প্রশাসক এস.এম. ইসমাইল হক, শেরপুরের তৎকালীন সার্কেল অফিসার মুহম্মদ মুজিবুর রহমান। কলেজটি শুরু থেকেই রাজশাহী মাধ্যমিক ও উচ্চমাধ্যমিক শিক্ষাবোর্ড কর্তৃক স্বীকৃতি ও একই সাথে রাজশাহী বিশ্ববিদ্য্যালয় হতে স্নাতক শ্রেনীর পাাঠদানের অনুমতি লাভ করে। ২০১৮ সালে কলেজটি সরকারি কলেজ উন্নীত হয়। কলেজটিতে উচ্চ মাধ্যমিক পর্যায়ে রাজশাহী বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০৩ ধরনের ডিগ্রি কোর্স রয়েছে। ইআইআইএন-১১৯৮০৮ উচ্চ মাধ্যমিক কোড-২৭১১ জাতীয় বিশ্ববিদ্যালয় কোড-৪৫৭৫ "প্রতিষ্ঠানের ইতিহাস"। প্রাতিষ্ঠানিক ওয়েবসাইট-শেরপুর সরকারি কলেজ, বগুড়া। সংগ্রহের তারিখ ২০২৪-০৬-১০।  নিজস্ব প্রতিবেদক (২০১৮-০৮-১২)। "জাতীয়করণ হলো যে ২৭১ কলেজ (তালিকা)"। বাংলাদেশ জার্নাল। সংগ্রহের তারিখ ২০২৪-০৬-১০।  প্রাতিষ্ঠানিক ওয়েবসাইট